เรื่องร้องเรียน: เครื่องออกกำลังกายในเขตจอมทอง ใช่งานจริงเเทบไม่ได้เลยค่ะ
การดำเนินการของเจ้าหน้าที่: สำนักงานเขตจอมทอง ขอเรียนว่าอุปกรณ์กีฬาภายในสำนักงานเขตจอมทอง (ตามภาพถ่ายที่แนบ) ได้ผ่านการใช้งานมาเป็นเวลานาน จึงทำให้เกิดการชำรุด และได้ตรวจสอบแล้วพบว่าอุปกรณ์ดังกล่าวไม่สามารถซ่อมแซมได้ ดังนั้น สำนักงานเขตจอมทอง จึงต้องดำเนินการจำหน่ายครุภัณฑ์ (อุปกรณ์กีฬา) ดังกล่าว เพื่อให้ความปลอดภัยกับผู้ใช้งาน ปัจจุบันอยู่ระหว่างรอผู้ซื้อมาขนย้ายอุปกรณ์ดังกล่าวออกไป ในเบื้องต้นได้ให้เจ้าหน้าที่ลงไปดำเนินการติดป้ายประกาศให้ชัดเจนขึ้นด้วยแล้ว ทั้งนี้ เจ้าหน้าที่เคยติดป้ายดังกล่าวก่อนหน้านี้แล้ว แต่ด้วยสภาพอากาศที่เปลี่ยนแปลงจึงทำให้ป้ายดังกล่าวหลุดออกไปบ้าง
ความเห็นของผู้แจ้ง: ทำงานรวดเร็วมากค่ะ 🙏
พื้นที่: แขวงบางมด เขตจอมทอง กรุงเทพมหานคร